Учалы

**Учалы́** ()  — республика әһәмиәтендәге ҡала. Башҡортостандың көнсығышында,
Урал тауҙары итәгендә, Өфөнән 350 км алыҫлыҡта урынлашҡан. Учалы районының административ үҙәге (1965 йылдан алып).

## География
Өфөнән көньяҡ көнсығышҡа табан 376 км алыҫлыҡта Башҡортостандың Урал аръяғы төньяғында, Ҡарағастүбә (586 м) һәм Олотау (659 м) тауҙары араһындағы уйпатлыҡта урынлашҡан. Учалы ҡалаһы биләмәһе сиктәрендә, Энергетиктар урамы буйлап һәм Бурансы биҫтәһенән төньяҡҡа ҡарай Кесе Учалы күле урынлашҡан

## Исем
Учалы атамаһының башҡа варианттары — Асыуҙы, Ушалы. 

«Учалы» исеме ҡала эргәһендәге күл атамаһынан килә. XVIII быуаттың бөтә документтарында һәм 1786 йылғы картала был күл Ачулы — Асулы тип бирелгән. Уның башҡортса мәғәнәһен ҡайһы бер ғалимдар «асыулы» һүҙенә бәйләй, икенселәр иһә «асылы» — әсе, татырлы һуҙенән алынған тип аңлата; «юшалы» (йәшмәле) тигән аңлатма ла бар.

Бер риүәйәт буйынса, Учалы исеме «Үс алды» һүҙенән килә. XIV быуатта Аҡһаҡ Тимер Туҡтамыш ханды еңеп, уның союздаштары булған бер-нисә башҡорт ырыуын юҡҡа сығарған урын тип аңлатыла.

## Тарихы
Учалы төбәге төрлө файҙалы ҡаҙылмаларға бай булғанлыҡтан, бында XVIII быуатта уҡ рудниктар барлыҡҡа килә. Был ерҙәрҙә борон-борондан төрлө төҫлө һәм ҡара металл рудалары, шул иҫәптән алтын һәм баҡыр сығарыла. Төрлө биҙәкләү таштары ла, айырыуса йәшмә күп табыла.

1830 йылда ер өҫтөнә сығып тороусы алтын ятҡылыҡтары табыла. XIX быуатта урыҫ помещиктары бында 7,5 тонна алтын ала. ХХ быуат башында ятҡылыҡтарҙың күбеһе сит ил кешеләре ҡулында була. Башҡорт типтәрҙәре, ер аҙлыҡҡа күрә төрлө приискыларҙа, шахталарҙа ялланып көн күрә.

РСФСР Юғары Советы Президиумының 1963 йылдың 1 февралендәге Указы менән, Бәләкәй Учалы һәм Яңы Учалы ҡасабалары «Учалы» исеме бирелгән яңы ҡалаға берләштерелә.

1975 йылда архитетор Салауат Шәбиев Учалы ҡалаһының  эшләй.

2009 йылда «Башкиргражданпроект» институты әҙерләгән ҡаланың яны генераль планы раҫлана.

## Билдәле шәхестәре
* Абдрахманов Ильяс Әхмәт улы (21.10.1951), хужалыҡ һәм йәмәғәт эшмәкәре. Техник фәндәр кандидаты (2009). Башҡорт АССР-ының 12-се саҡырылыш Юғары Советы һәм Башҡортостан Республикаһының 2-се һәм 3-сө саҡырылыш Дәүләт Йыйылышы — Ҡоролтай депутаты. Рәсәй Федерацияһының (2007) һәм Башҡортостан Республикаһының (1999) атҡаҙанған металлургы. Рәсәй Хөкүмәте премияһы лауреаты (2003). 2‑се дәрәжә Изге Станислав (2002), Башҡортостан Республикаһының Халыҡтар дуҫлығы ордены (2002) һәм Салауат Юлаев (2008) ордендары кавалеры.
* Ғүмәрова Лилиә Салауат ҡыҙы (16.12.1976), Башҡортостан Республикаһының һәм Рәсәй Федерацияһының дәүләт һәм йәмәғәт эшмәкәре, ғалим. 2012—2014 йылдарҙа Башҡортостан Хөкүмәте Премьер-Министр урынбаҫары, 2014 йылдан Рәсәй Федерацияһының Федераль Йыйылышының Федерация Советында Башҡортостан Республикаһы дәүләт власы башҡарма органы вәкиле. Педагогия фәндәре кандидаты.
* Минасов Марат Шамил улы (23.03.1951), дәүләт хеҙмәте ветераны. 1998 йылдан Башҡортостан Республикаһы иҡтисад министры урынбаҫары, 2007 йылдан — беренсе урынбаҫары. Башҡортостан Республикаһының атҡаҙанған иҡтисадсыһы (2003).
* Ишниязова Дияна Рафаэль ҡыҙы  (22.12.1975) — йырсы, халыҡ йырҙарын башҡарыусы, Хөсәйен Әхмәтов исемендәге Башҡорт дәүләт филармонияһының солист-вокалисы, Башҡортостан Республикаһының атҡаҙанған артисы.

## Иҡтисад
Ҡаланың иҡтисад нигеҙе — сеймал табыу һәм яғыулыҡ әҙерләү сәнәғәте, эшкәртеү сәнәғәте. 
* Учалы тау-байыҡтырыу комбинаты
* май-сыр заводы
* тегеү фабрикаһы
* урман машиналарын эшләү заводы
* тимер-бетон заводы
* “Газ Сервис” ПАЙ-ның “Учалыгаз” филиалы
* “Башҡортостан—Көнсығыш энергетик тауар һатыу компанияһы” ЯСЙ филиалы Белорет бүлексәһенең Учалы участкаһы
* Учалы йылылыҡ селтәрҙәре, ПАЙ
* “Учалы электр селтәрҙәре” ААЙ
* «“Баштальк” тау ҡаҙылма компанияһы» 
*“Башкиргеология” ААЙ филиалы
## Транспорт
Район биләмәләре аша Белорет—Учалы—Мейәс—Силәбе, Учалы—Магнитогорск (Ахун ауылы йәки Межозерный аша), Учалы—Ҡорама— Уй—Силәбе автомобиль юлдары үтә.

**Тимер юлы.** Район аша Рәсәй тимер юлдарының Көньяҡ Урал бүлексәһенә ҡараған Межозерный—Учалы—Мейәс тимер юлы үтә. 1995 йылға тиклем бынан Учалы—Өфө—Күмертау—Ырымбур поезы йөрөнө.

2000 йылдан поезд Күмертауға тиклем, 2005 йылдан — Өфө тиклем генә барһы, 2010 йылдан — Мейәскә тиклем генә йөрөй. 2012 йылдан ошо юлдан пассажирҙар ташыу туҡтатылды.

## Гербы
Учалы ҡалаһы гербында Кеҫәртке урынлашҡан.
## Ҡала панорамаһы

## Галерея

Файл:uchaly_tynysluk.jpg|Ташбик тау итәгендәге Тыныслыҡ урамы
Файл:uchaly_uzek.jpg|Ҡаланың мәҙәниәт һәм ял итеү паркы. 2010 йыл (Реконструкция алдынан)
Файл: uchaly_karl.jpg|Ҡала һәм район хакимиәте урынлашҡан Карл Маркс урамы
File:"Ҡалҡан" күле.jpg|thumb|Ҡалҡан күле
Файл: Площадь им. Ленина, филармония (город Учалы).JPG|В. И. Ленин (Үҙәк) майҙаны. Һәйкәл артында Учалы филармонияһы (Ленин урамы, 27-се йорт).
File:Здание администрации города Учалы.jpg|Учалы ҡала-район муниципаль район хакимиәте йорто

## Факттар
* Учалы урамы Асҡарҙа, Сибайҙа һәм Белоретта бар.
* Ҡаланан 1 километр алыҫлыҡта Учалы ауылы урынлашҡан. Унда йәшәгән 6,5 мең кеше Учалы ҡалаhының халҡы иҫәбенә инмәй.
* Ҡала 1965 йылдан Учалы районы үҙәге, быға тиклем ул Учалы ауылында булған.
* Район китапханаһы һәм район мәҙәниәт йорто, тимер-юл станцияһы Учалы ауылында урынлашҡан.
* Ҡаланан Силәбе өлкәһе сигенә тиклем 15 километр.
* Ҡалала 2 мәсет (үҙәк мәсет, З. Рәсүлев мәсете); 1 сиркәү бар.
* Ҡалала БДУ-ның филиалы эшләй.
* Учалы ҡалаһында урынлашҡан иң ҙур күл — Ҡарағайкүл Ҡатырға-рубероид заводы ҡалдыҡтары менән бысратылған.
* Учалы районында Яйыҡ (Урал) йылғаһы башлана.
* Учалы ҡалаһының иң оҙон урамы — Ленин урамы.
* Учалы халҡының күпселеге Башҡортостан урамында йәшәй (2 мең кеше).

## Халыҡ һаны
Халҡы 37,9 мең кеше.
**Бөтә Рәсәй һәм Бөтә Союз халыҡ иҫәбе алыу мәғлүмәттәре буйынса халыҡ һаны (кеше)**

## Һылтанмалар
*    
* Учалы районының һәм ҡалаһының рәсми сайты 
* «Яйыҡ», Учалы ҡалаһы һәм районының берләштерелгән ижтимағи-сәйәси гәзите 

## Иҫкәрмәләр